Jou lewe kan in een dag verander - www.bybelkennis.co.za
by Coen Slabber · Published 01/09/2016 · Updated 04/08/2016
God speaks in the silence of the heart. Listening is the beginning of prayer. – Moeder Teresa
Moses het die kleinvee van sy skoonpa, Jetro … opgepas (Eksodus 3:1)
Hierdie begin as 'n normale dag vir Moses. Die oggend, soos hy al baie jare lank gedoen het, trek Moses uit om die vee van sy skoonpa op te pas. Dit was 'n ondankbare werk, maar dit was sy taak. So begin nog 'n dag se werk vir Moses. Maar hierdie was nie 'n normale dag nie – dit was 'n dag wat Moses se lewe vir altyd sou verander.
Dit was die dag waarop Moses vir God in die brandende bos ontmoet. God werf hom vir sy koninkryk. Dit is die dag wat hy die hoofverteenwoordier vir God by die Israeliete word. Vanaf daardie dag lei hy die Israeliete uit Egipte na die beloofde land. Hy lei hulle deur die Rietsee, hy gee aan hulle God se tien gebooie … Moses se lewe was van hierdie dag af nooit weer dieselfde nie.
Hierdie verhaal van Moses herinner ons aan die krag wat in 'n enkele dag opgesluit is. 'n Lewe kan in een dag verander – ten goede of ten kwade. Een nuwe besluit of een persoonlike oortuiging kan jou hele lewe verander – positief of negatief. Dit bring ons by 'n belangrike vraag: Hoe laat jy toe dat hierdie "een dag" jou lewe beïnvloed? Sal daardie dag in jou lewe jou lewe in die regte rigting laat gaan.